20/04/2017 | Administración LocalMunicipal
Porto do Son
Convocatoria das axudas de emerxencia social 2017. Concello de Porto do Son

EDICTO O Alcalde-Presidente do Concello de Porto do Son, en data 17/03/2017 aprobou a convocatoria das axudas de emerxencia social 2017, o que se publican para xeral coñecemento: “CONVOCATORIA DAS AXUDAS DE EMERXENCIA SOCIAL 2017 1. É obxecto desta convocatoria regular para o exercicio 2017 a concesión das axudas de emerxencia social do Concello de Porto do Son en réxime de concorrencia competitiva, de acordo coas bases reguladoras publicadas no BOP núm.208, do 02.11.2011 ás que se lle incorporan as sucesivas modificacións aprobadas sobre elas.2. As axudas de emerxencia social poderán referirse aos seguintes conceptos: â Necesidades básicas (alimento, vestido, produtos de hixiene persoal, etc.). â Adquisición de menciñas e outros produtos de carácter sanitario (non cubertos polo sistema sanitario). â Gastos relacionados coa vivenda habitual (aluguer, equipamento básico, mantemento das condicións de habitabilidade, subministración e consumo de enerxía eléctrica, etc.). â Axudas para o pagamento dun lugar alternativo ou temporal de aloxamento. â Gastos de desprazamentos a centros sanitarios, escolares, aloxamentos alternativos, etc. non cubertos polos sistemas de referencia. â Gastos en beneficio do menor: actividades extraescolares, libros e material escolar, escola infantil, comedor escolar, etc. â Axudas para a atención de situacións de urxente e grave necesidade que non poidan ser atendidas por ningún dos conceptos contemplados nos epígrafes anteriores, previa valoración do/a traballador/a social do departamento de servizos sociais.3. As aplicacións orzamentarias ás que se imputan os créditos orzamentarios das axudas e o importe máximo anual a conceder son os que se indican na táboa e son os créditos iniciais prorrogados do orzamento do ano anterior 4.5. A distribución dos créditos imputados a cada aplicación orzamentaria ten un carácter estimativo, polo que, de ser preciso modificar o reparto do crédito orzamentario total pode levarse a cabo sen necesidade dunha nova convocatoria. Antes da resolución de concesión deberá aprobarse polo alcalde a nova distribución, despois de realizar as modificacións orzamentarias necesarias, e deberá publicarse no taboleiro de anuncios.6. Poderá incrementarse o importe máximo da convocatoria ata 2.000 € por algún dos seguintes motivos: a) A aprobación dunha xeración, ampliación ou incorporación de crédito. b) A existencia de remanentes noutras convocatorias financiadas con cargo a aplicacións orzamentarias do mesmo nivel de vinculación xurídica. A utilización do importe adicional queda condicionada á aprobación polo alcalde do incremento do importe da convocatoria, que deberá publicarse no taboleiro de anuncios do concello. c) Aprobación do orzamento definitivo do ano 2017 con maiores créditos iniciais dos créditos prorrogados 7. Os requisitos para solicitar a subvención son os previstos no artigo 4 das bases reguladoras das axudas: â Ser maior de idade ou menor emancipado/a. â Estar empadroado e ter residencia efectiva no Concello de Porto do Son de forma ininterrompida polo menos con seis meses de antigüidade no momento da solicitude. â Acreditar a situación de necesidade urxente. â Que a axuda que se solicita teña un carácter complementario dentro dunha intervención social iniciada dende o departamento de servizos sociais coa persoa solicitante e a súa unidade familiar, constituíndo un apoio para a consecución dos obxectivos establecidos nesta intervención. â Que a unidade familiar non dispoña dos ingresos suficientes para afrontar os gastos derivados da situación emerxencia, segundo establecido na táboa que a continuación se presenta. O IPREM de referencia será o IPREM anual formado por 14 pagas. Para o cálculo teranse en conta os ingresos que perciba no momento da solicitude a persoa solicitante ou as persoas que constitúan a unidade familiar en concepto de retribucións, rendas, prestacións, axudas, subsidios por calquera outro concepto. En caso de unidades familiares onde exista mala relación entre os seus membros, poderase ter en conta os ingresos económicos de parte da unidade familiar, previa valoración do/a traballador/a social. Establécense as seguintes incompatibilidades: â Non ter acceso a axudas polo mesmo concepto, por parte doutros organismos, entidades ou administracións públicas, que cubran a necesidade para a que se solicite a prestación. â Non solicitar ningún membro da unidade familiar estas axudas para situacións de emerxencia social durante o mesmo exercicio económico, salvo en casos excepcionais nos que a necesidade sobrevida requira atención urxente e inmediata, e sexa valorado así polo/a traballador/a social.8. Solicitudes. –Deberá achegarse o impreso de solicitude, segundo modelo oficial (anexo I) ante o rexistro do concello coa seguinte documentación relativa a todos os membros da unidade familiar: – Fotocopia do DNI/NIE e/ou do libro de familia se é o caso. – Declaración da renda do último exercicio ou certificado de imputación de rendas. – Xustificantes dos ingresos económicos actuais a través da documentación que o órgano instrutor estime oportuno. – Xustificación documental da necesidade pola que presenta a solicitude (orzamento do gasto, factura pendente de pago, prescrición médica, etc.). – Compromiso de destinar a axuda para a finalidade para a que é concedida. – Declaración responsable do beneficiario de que se atopa ao corrente nas súas obrigas tributarias e coa seguridade social ou sexa debedor doutra axuda por reintegro da mesma. – Declaración das axudas recibidas polos mesmos conceptos no ano en curso. – Autorización para a comprobación dos datos económicos do beneficiario. – Outros documentos específicos que o/a traballador/a social considere necesarios para a correcta valoración da solicitude. Ante unha situación de extrema urxencia que requira dunha intervención inmediata e, previo informe do/a traballador/a social poderá eximirse da presentación dun o máis documentos que deben achegarse coa solicitude agás esta última. As solicitudes que se tramitarán ao abeiro desta convocatoria serán as presentadas no exercicio 2017 e aquelas presentadas en decembro de 2016 que non fose posible tramitar nese exercicio. As axudas presentadas en decembro de 2017 que sexan imposible materialmente resolver dentro do exercicio incluiranse dentro da convocatoria do ano seguinte, se así se prevé na convocatoria dese ano.9. A instrución a levarán a cabo as traballadoras sociais do concello, que deberán efectuar a proposta de concesión ou denegación da axuda, de acordo coa base reguladora 7.3. En base á dita proposta, o concelleiro elevará a súa proposta de resolución debidamente motivada ao alcalde, que deberá aprobar a resolución do expediente.10. Os criterios de valoración das solicitudes son os previstos na base reguladora 7.3: 1) Valoración económica. –Procederase ao cálculo da capacidade económica segundo o baremo do solicitante e dos demais membros que compoñan a unidade familiar. Entenderanse como ingresos da unidade familiar todos os ingresos obtidos por cada un dos membros da mesma en relación aos últimos 12 meses (rendementos do traballo, prestacións de desemprego, pensións, etc.) Excepcionalmente, cando existan cambios substanciais na renda familiar dentro dos últimos doce meses cunha previsión de permanencia no tempo, poderanse ter en conta unicamente os ingresos relativos ao último trimestre da/ persoa/s afectada/s pola dita situación. No caso do membro afectado a renda anual sería a resultante de calcular unha media da renda do último trimestre e multiplicala por 14 pagas. En supostos excepcionais, e por razóns debidamente xustificadas no expediente, consideraranse unicamente os ingresos que se obteñan no momento de presentación da solicitude. Como regra xeral, para acceder á concesión da axuda, os ingresos non poderán exceder dos límites establecidos na seguinte táboa: Excepcionalmente, e coa valoración favorable das traballadoras sociais, en casos de especial vulnerabilidade social poderase conceder a axuda aínda superando o límite económico establecido. Tamén se terá en conta o pago de alugamentos ou hipoteca relativos unicamente á vivenda habitual, de xeito que se descontará do computo dos ingresos familiares ata un máximo de 200 € mensuais. Achegarase documentación acreditativa. En caso de unidades familiares onde exista mala relación entre os seus membros, poderase ter en conta os ingresos económicos de parte da unidade familiar, previa valoración do/a traballador/a social.2) Valoración social O órgano instrutor procederá á comprobación dos datos proporcionados e á valoración técnica da necesidade, a través das técnicas e instrumentos propios da profesión, coa finalidade de emitir un correcto diagnóstico social da situación, podendo solicitar, a tal efecto, canta información considere precisa. Finalmente, este/a profesional emitirá un informe social coa valoración correspondente.11. O prazo para resolver o expediente será dun mes desde a presentación da solicitude. A resolución porá fin á vía administrativa e notificarase ao interesado no prazo de dez días desde a resolución, que indicará o réxime de recursos correspondentes.” Contra este acordo poderá interpoñerse potestativamente recurso de reposición perante a Alcaldía, no prazo dun mes, a contar desde o seguinte día hábil á publicación deste anuncio. Transcorrido un mes dende a interposición do recurso se non se notificou a súa resolución expresa, terase por desestimado e poderá interpoñerse recurso contencioso-administrativo ante o Xulgado do Contencioso-Administrativo, no prazo de 6 meses a contar dende o día seguinte a aquel no que tería que resolverse o recurso de reposición, na forma e cos requisitos esixidos na Lei 29/1998, de 13 de xullo, reguladora da Xurisdición Contencioso-Administrativa. Para o caso de desestimarse o recurso de reposición, o prazo para interpoñer o recurso contencioso-administrativo será de dous meses. De todos os xeitos, pódese interpor directamente o recurso contencioso-administrativo ante o órgano da Xurisdición Contencioso-Administrativa, no prazo de dous meses, a contar dende o seguinte día hábil ao da publicación. Todo iso sen prexuízo da interposición de calquera outro recurso que o interesado estime pertinente. Porto do Son, 12 de abril de 2017. O Alcalde-Presidente Asdo.: José Luis Oujo Pouso